Piricse Község Önkormányzata

4375 Piricse, Petőfi utca 11.

15404235-2-15

**ZÁRÓ SZAKMAI BESZÁMOLÓ**

****A kedvezményezett neve:****Piricse Község Önkormányzata

****A projekt címe:****Egészségház fejlesztése Piricse és Nyírpilis Községben

****A szerződött támogatás összege:****59 998 047 Ft

****A támogatás mértéke (%-ban):****100%

****A projekt tartalmának bemutatása:****A projekt keretében Piricse és Nyírpilis Község Egészségháza felújítása, korszerűsítése történik meg. A projekt konkrét célja egy teljesen akadálymentes, modern egészségház kialakítása, amely az elkövetkező évtizedekben biztosítja a magas színvonalú egészségügyi alapellátáshoz való hozzáférést az itt élőknek. Ezt a célt a meglévő Egészségház teljes felújításával és energetikai korszerűsítésével lehet elérni. A projekt speciális célja a település közszolgáltatásainak fejlesztése, minőségük javítása, valamint a helyben elérhető vizsgálatok számának növelése révén a lakosság elégedettségének, és ezen keresztül a község népességmegtartó képességének növelése. A projekt eredményeképpen javulni fog az egészségügyi alapellátás színvonala a településen, a preventív szűrővizsgálatoknak köszönhetően pedig megelőzhető a betegségek kialakulása, csökken a betegállományban töltött idő.

****A Terület- és Településfejlesztés Operatív Program keretében****Piricse Község Önkormányzata 100%-os támogatási intenzitású vissza nem térítendő európai uniós támogatásban részesült.

****A projekt azonosító száma:****TOP-4.1.1-15-SB1-2016-00066

****A projekt fizikai befejezése:**** 2021.05.31.

Új fejezet kezdődött a piricsei orvosi és védőnői szolgálat életében. A fejlesztés, mind a szolgáltatás minőségében, mind az ellátást végző orvos, asszisztensek, védőnő munkakörülményeinek javulásában hoz pozitív változást, illetve a beruházás hatására a páciensek méltó körülmények között várakozhatnak és juthatnak egészségügyi ellátáshoz.

A cél az épület felújítása, korszerűsítése, ezen belül komplex akadálymentesítése, az energiahatékonyság növelése, az egészségügyi alapellátáshoz való hozzáférés biztosítása volt.

A fejlesztés során cserére kerültek az épület burkolatai, épületgépészeti és épület villamos hálózatai, szerelvényei. Fontos szempont volt a felújítás során az épület energetikai, hőtechnikai korszerűsítése és az akadálymentes közlekedés biztosítása. Korszerűbb és sokkal hatékonyabb kazán került az épületben elhelyezésre. Energiatakarékos világítási berendezések kerültek telepítésre. A szerkezeti átalakítás kapcsán megtörtént a külső falazatok teljes utólagos hőszigetelése, a tetőszerkezetek fokozottabb hőszigetelő képességének kialakítása. Korszerű, energiatakarékos, fokozott hőszigetelő képességű nyílászárók kerültek beépítésre. A korszerű feltételek megteremtésével, a szolgáltatási színvonal emelésével biztosítottá válik a minőségi fejlesztés. A munkafeltételek minőségének javítása mellett figyelembevételre került a környezettudatos gondolkodásmód, illetve az esélyegyenlőség elve is.

Kelt.: Piricse, 2021. 05. 31.

 Orosz László, polgármester
 Piricse Község Önkormányzata